डॉन की खबर के अनुसार उन्होंने कहा कि 18 साल से कम उम्र के व्यक्ति की शादी पर पहले से रोक है और धर्मांतरण पर उम्रसंबंधी कोई पाबंदी नहीं है, अतएव उसे शादी की उम्र से नहीं जोड़ा जाना चाहिए तथा यह गलतफहमी दूर की जानी चाहिए। इस दैनिक के अनुसार खुहरो ने कहा, ‘जबरन धर्मांरण और 18 साल से कम उम्र में शादी करना शरियत एवं संविधान के विपरीत है तथा सिंध एसेम्बली ने शरियत एवं संविधान के खिलाफ कोई कानून नहीं बनाया है बल्कि 18 साल से कम उम्र में जबरन धर्मांतरण एवं उससे शादी करने को अवैध करार दिया गया है।’